Պաոլո Մալդինի

Պաոլո Չեզարե Մալդինի (, )՝ իտալացի նախկին ֆուտբոլիստ, Միլանի նախկին անվանի ֆուտբոլիստ Չեզարե Մալդինիի որդին։ Ֆուտբոլի ողջ պատմության լավագույն պաշտպաններից մեկը, խաղում էր ինչպես ձախ, այնպես էլ կենտրոնական պաշտպանի դիրքերում։ Ողջ մարզական կարիերայի ընթացքում հանդես է եկել Միլան ակումբի կազմում՝ անցկացնելով ռեկորդային 902 խաղHALL OF FAME:PAOLO MALDINI, և դառնալով ակումբի խորհրդանիշն ու լեգենդը։ Այդ ընթացքում նա հինգ անգամ հաղթել է Չեմպիոնների Լիգայում, յոթ անգամ՝ Սերիա Ա-ում, մեկ անգամ՝ Իտալիայի գավաթում, հինգական անգամ՝ Իտալիայի և Եվրոպայի սուպերգավաթներում, երկու անգամ՝ Միջմայրցամաքային գավաթներում, մեկ անգամ՝ Աշխարհի ակումբային առաջնությունում։ Համարվում է բացարձակ ռեկորդակիր Սերիա Ա-ում անցկացրած խաղերի քանակով՝ 647 խաղ։

Երկար ժամանակ եղել է ինչպես Միլան ակումբի, այնպես էլ Իտալիայի հավաքականի ավագը։ Երկրպագուները նրան կոչում էին "Il Capitano" ( Ավագ) մականունով։

1995 թ.-ին ներկայացվել է «ՖԻՖԱ Տարվա Խաղացող» մրցանակաբաշխությանը և զբաղեցրել երկրորդ հորիզոնականը՝ զիջելով միայն Միլան ակումբի մեկ այլ խաղացող՝ Ջորջ ՎեաինFIFA World Player of the Year։ 
2007 թ.-ին «UEFA Club Football Awards» մրցանակաբաշխության ժամանակ ճանաչվել է Եվրոպայում տարվա լավագույն պաշտպանUEFA Club Football Awards. տարվա լավագույն պաշտպան։

2000 թ.-ի հուլիսի 12-ին, այն բանից հետո, երբ Իտալիայի հավաքականը դարձավ Եվրոպայի փոխչեմպիոն, Մալդինին պարգևատրվեց Իտալիայի բարձրագույն շքանշանով՝ «Իտալական Հանրապետությանը մատուցած ծառայության համար» շքանշանի սպա (չորրորդ աստիճան)Ufficiale Ordine al Merito della Repubblica Italiana։

 Կարիերա 
Պաոլո Մալդինին դեռ վաղ մանկական հասակից երազում էր դառնալ ֆուտբոլիստ և նմանվել հորը՝ Միլանի հանրահայտ ավագ Չեզարե Մալդինիին։ 1985 թ.-ի հունվարի 20-ին, երբ նա դեռ 16 տարեկան էր, Ուդինեզեի հետ արտագնա խաղում (1։ 1) ակումբի մարզիչ Նիլս Լիդհոլմը Մալդինիին ընդգրկում է կազմի ցուցակում. դա նրա առաջնամուտն էր մեծ ֆուտբոլ։ Չնայած այդ մրցաշրջանում դա նրա միակ ելույթն էր Ա Սերիայում, սակայն արդեն հաջորդ մրցաշրջանից սկսած մինչև իր կարիերայի ավարտը Մալդինին ամուր գրավում ու պահպանում է իր տեղը ակումբի հիմնական կազմում։

Մալդինիի մուտքը պրոֆեսիոնալ ֆուտբոլ զուգադիպել է Սիլվիո Բերլուսկոնիի՝ ակումբի նոր նախագահ դառնալու և, դրա հետ կապված, ակումբի վերելքի հետ։ 1987-88 մրցաշրջանի սկուդետտոն դարձել է նրա առաջին տիտղոսը։ Միլանի կազմում նա անց է կացրել 902 խաղ։ Նրա վերջին խաղը ակումբում, որը դարձել է վերջինը նաև կարիերայում, տեղի է ունեցել 2009 թ.-ի մայիսի 31-ին, Ֆիորենտինայի հետ և ավարտվել է Միլանի հաղթանակով՝ 2։ 0 հաշվով։

1986-ից Մալդինին սկսել է հանդես գալ Իտալիայի երիտասարդական հավաքականում, որի մարզիչն այդ ժամանակաշրջանում նրա հայրն էր։ Այս հավաքականի կազմում, երկու տարվա ընթացքում նա անց է կացրել 12 խաղ և դարձել 5 գոլերի հեղինակ։ 19 տարեկան հասակում նա հրավիրվել է Իտալիայի հավաքական, որի կազմում առաջին խաղն անց է կացրել 1988 թ.-ի մարտի 31-ին, Հարավսլավիայի հետ արտագնա ընկերական հանդիպման ժամանակ (1։ 1)։ Ազգային հավաքականի կազմում անցկացրած խաղերի քանակով (126) Մալդինին զիջում է միայն Ֆաբիո Կաննավարոին։ Ազգային հավաքականում նա իր կարիերան ավարտել է 2002 թ.-ին՝ Աշխարհի առաջնությունից անմիջապես հետո։

 Վիճակագրություն 
 Ակումբային 
2009 թ.-ի մայիսի 31-ի դրությամբ
 Պաոլո Մալդինիի վիճակագրությունը ակումբում Ակումբ Սեզոն Սերիա Ա Իտալիայի գավաթ Եվրոպականմրցասպարեզ1 Այլառաջնություններ2 Ընդհանուր Խաղեր Գոլեր Խաղեր Գոլեր Խաղեր Գոլեր Խաղեր Գոլեր Խաղեր ԳոլերՄիլան1984–8510 -  -  -  -  -  - 101985–862706060104001986–8729170 -  - 1303711987–882621020 -  - 2921988–892607070 -  - 4001989–903016080304711990–912643040203541991–9231371 -  -  -  - 3841992–9331280101105031993–9430120101404621994–9529210110204321995–963033080 -  - 4131996–972613060103611997–9830070 -  -  -  - 3701998–9931120 -  -  -  - 3311999–20002714060103812000-0131140140 -  - 4912001–02150 -  - 40 -  - 1902002–0329210190 -  - 4922003–04300 -  - 90304202004–05330 -  - 131104712005–06142 -  - 90 -  - 2322006–07181 -  - 90 -  - 2712007–08171 -  - 40202312008–09300 -  - 20 -  - 320Ընդամենը կարիերայի ընթացքում64729721161322090233
1ներառյալ Չեմպիոնների Լիգա և ՈՒԵՖԱ գավաթ
2ներառյալ Կոպպա Իտալիա, ՈՒԵՖԱ Սուպեր գավաթ, Միջմայրցամաքային գավաթ և ՖԻՖԱ Աշխարհի ակումբային առաջնություն
3ՈՒԵՖԱ-ի գավաթի փլեյ-օֆֆ խաղեր

 Ազգային 
 Պաոլո Մալդինիի վիճակագրությունը հավաքականումՀավաքականՍեզոնԽաղերԳոլերԻտալիա198810019897019901101991801992701993521994120199571199670199711219981111999712000110200170200250Ընդամենը1267

 Նվաճումներ 
 Միլան 
 Սերիա Ա (7) - 1987-88, 1991-92, 1992-93, 1993-94, 1995-96, 1998-99, 2003-04
 Ֆուտբոլի Իտալիայի գավաթ (1) - 2002-03
 Ֆուտբոլի Իտալիայի սուպերգավաթ (5) - 1988, 1992, 1993, 1994, 2004
 Եվրոպայի Չեմպիոնների Գավաթ / ՈՒԵՖԱ Չեմպիոնների Լիգա (5) - 1988–89, 1989–90, 1993–94, 2002–03, 2006–07
 ՈՒԵՖԱ Սուպեր գավաթ (5) - 1989, 1990, 1994, 2003, 2007
 Միջմայրցամաքային գավաթ (2) - 1989, 1990
 ՖԻՖԱ Ակումբային աշխարհի առաջնություն (1) - 2007

 Ազգային 
 Ֆուտբոլի աշխարհի առաջնություն.
 երրորդ տեղ - 1990
 փոխչեմպիոն - 1994
 Ֆուտբոլի Եվրոպայի առաջնություն.
 երրորդ տեղ - 1988
 փոխչեմպիոն - 2000

 Անհատական 
 1989 թ.-ի «Bravo Award» մրցանակաբաշխության հաղթող
 Մտնում է ՖԻՖԱ 100 ցուցակի մեջ
 Ընդգրկված է եղել 1994 թ.-ի Աշխարհի առաջնության խորհրդանշական հավաքականի կազմի մեջ
 Ընդգրկված է եղել 1988, 1996 և 2000 թվականների Եվրոպայի առաջնությունների խորհրդանշական հավաքականների կազմերի մեջ
 «Football Soccer» վարկածով 1994 թ.-ի աշխարհի լավագույն ֆուտբոլիստ
 1994 և 2003 թվականների Ոսկե գնդակների բրոնզե մրցանակակիր
 1995 թ.-ի ՖԻՖԱ Աշխարհի տարվա լավագույն ֆուտբոլիստ մրցանակաբաշխության արծաթե մրցանակակիր
 Սերիա Ա լավագույն պաշտպան՝ 2004 թ.-ին
 ՈՒԵՖԱ Չեմպիոնների Լիգայի լավագույն պաշտպան՝ 2007 թ.-ին
 Իտալիայի ֆուտբոլի ազգային հավաքականի ավագ՝ 1994 - 2002 թթ.-երին
 «Գաետանո Շիրեա մրցանակի» մրցանակակիր

 Պետական պարգևներ 
80px 5-րդ՝ ասպետական աստիճանի շքանշան «Իտալիայի Հանրապետությանը մատուցած ծառայությունների համար» (Cavaliere Ordine al merito della Repubblica Italiana)՝ (1991)

80px 4-րդ՝ սպայական աստիճանի շքանշան «Իտալիայի Հանրապետությանը մատուցած ծառայությունների համար» (Ufficiale Ordine al merito della Repubblica Italiana)՝ (2000)

 Անձնական կյանք 
Պաոլո Մալդինին ամուսնացած է վենեսուելացի նախկին մոդել Ադրիանա Ֆոսսայի հետ և ունի երկու որդի. Քրիստիան (ծնվ. 1996 թ.) և Դանիել (ծնվ. 2001 թ.)։ Քրիստիանը 2013-ի հուլիսից խաղում է Միլանի երիտասարդական թիմում, Դանիելը՝ պատանեկան թիմում։

 Հետաքրքիր փաստեր 
 Մալդինիի ազգանվան տառերով իտալերեն լեզվով (Maldini) կարելի է կազմել «di Milan» բառակապակցությունը, որը նշանակում է «Միլանից»։ 
 Միլանի 3-րդ համարի մարզաշապիկը ամրագրված է Մալդինիի անունով։ Համաձայն պայմանավորվածության՝ այդ համարը կարող են կրել միայն նրա որդիները։ 
 Ազգային հավաքականի կազմում Մալդինին խփել է 7 գոլեր։ Հատկանշականն այն է, որ բոլոր այդ 7 խաղերում, որոնց ժամանակ նա դարձել է գոլի հեղինակ, հավաքականը հաղթել է առնվազն 2 գոլերի տարբերությամբ։ Ընդ որում, բոլոր այդ խաղերը եղել են տան դաշտերում, իտալական 7 տարբեր քաղաքներում, սակայն Մալդինիի հայրենի Միլանը այդ քաղաքների թվում չկար։ 
 2004-05 Չեմպիոնների Լիգայի եզրափակիչում, 52-րդ վայրկյանին Մալդինին խփել է Չեմպիոնների Լիգայի եզրափակիչների ամենաարագ գնդակը և դարձել ամենատարեց ֆուտբոլիստը (36 տարեկան 11 ամսական), ով գոլ է խփել Չեմպիոնների Լիգայի եզրափակիչում։ 
 2007-ին հաղթելով Չեմպիոնների Լիգայի եզրափակիչում՝ Մալդինին դարձել է ամենատարեց ֆուտբոլիստը (38 տարեկան 11 ամսական), ով հաղթել է Չեմպիոնների Լիգան։

 Ծանոթագրություններ 

 Արտաքին հղումներ 
Մալդինիի պրոֆիլը Միլան ակումբի պաշտոնական կայքում
Պաոլո Մալդինի - Ֆորում

Կատեգորիա:1968 ծնունդներ
Կատեգորիա:Իտալացի ֆուտբոլիստներ
Կատեգորիա:Իտալիայի հավաքականի ֆուտբոլիստներ
Կատեգորիա:Հունիսի 26 ծնունդներ
Կատեգորիա:Միլանի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Իտալացի ֆուտբոլային մարզիչներ